
An Coimisiún um 
Chosaint Sonraí 
Data Protection 
Commission 


Réamhrá 

Tháinig an Rialachán Ginearálta maidir le Cosaint Sonraí - Rialachán (AE) 2016/679 
- i bhfeidhm an 25 Bealtaine 2018. Bhí sé ar an athrú is suntasaí ar an dlí um 
chosaint sonraí le níos mó ná fiche bliain anuas. Tá éifeacht dhíreach ag an 
Rialachán Ginearálta agus is é is aidhm dó na dlíthe um chosaint sonraí ar fud an 
Aontais Eorpaigh a chomhchuibhiú agus, ar an mbealach sin, córas cuntasachta a 
bhfuil forfheidhmiú rialála láidir taobh thiar de a thabhairt isteach do gach 
rialaitheoir agus do gach duine a phróiseálann sonraí pearsanta. Ba le hAcht 2018, 
a síníodh mar dhlí an 25 Bealtaine 2018, a tugadh tuilleadh éifeachta don 
Rialachán Ginearálta!. Go háirithe, soláthraíodh leis an Acht creat ar cheart go 
gcinnteofaí leis go mbeidh ionadaithe tofa in ann leanúint le sonraí pearsanta a 


phróiseáil mar chuid dá bhfeidhmeanna. 


Cuireann ionadaithe tofa feidhmeanna ríthábhachtacha i gcrích i sochaí 
dhaonlathach shaor. | measc nithe eile, áirítear leis na feidhmeanna agus na 
dualgais sin bualadh le toghthóirí agus clinicí comhairle a thionól leo, freastal ar 
shuíonna na Dála/an tSeanaid nó ar chruinnithe de chuid Údaráis 
Áitiúil/Comhairle Cathrach chun nithe ar díol spéise áitiúil agus náisiúnta iad a 
tharraingt anuas agus a phlé, freastal ar chruinnithe Coiste agus ionadaíocht a 
dhéanamh dá dtoghthóirí. Agus ról chomh leathan agus chomh héagsúil leis sin 
acu, is léir go mbeidh ar ionadaithe tofa sonraí pearsanta agus catagóirí speisialta 
sonraí pearsanta: a phróiseáil chun a gcúraimí a chur i gcrích ar bhealach 
éifeachtach chun leas an phobail. Bunaithe ar an gcomhthéacs fíorasach ina 


gcuireann siad a ról i gcrích, is dóigh go mbeidh ionadaithe tofa ina rialaitheoirí 


11 gcás go gceadaítear feidhmiú lánrogha náisiúnta faoin Rialachán 
2 Féach Airteagal 9(1) den Rialachán Ginearálta. 


sonraí i bhformhór na gcásanna.” Mar rialaitheoirí sonraí, ní mór dóibh a chinntiú 
go bpróiseálfar sonraí pearsanta a dtoghthóirí ar bhealach dleathach, cothrom 
agus trédhearcach. Ní mór dóibh a chinntiú freisin gur sonrach a bheidh an 
cuspóir ar chuige a bhailítear sonraí pearsanta agus go mbeidh úsáid na sonraí 
sin teoranta dá bhfuil riachtanach chun an cuspóir sin a bhaint amach. Ní mór 
dóibh a chinntiú nach gcoinneoidh siad sonraí pearsanta ach amháin ar feadh 
tréimhse inchosanta agus go mbeidh na sonraí cruinn agus go gcoinneofar in áit 
shlán iad. Ar deireadh thiar, ceanglaítear le prionsabal na cuntasachta atá leagtha 
amach in Airteagal 5(2) den Rialachán Ginearálta ar ionadaí tofa, mar rialaitheoir 
sonraí, bheith in ann a thaispeáint go bhfuil na prionsabail a bhaineann le 
próiseáil sonraí pearsanta á gcomhlíonadh aige/aici. Is é cuspóir an leathanaigh 
Ghréasáin/na treorach seo cabhrú le hionadaithe tofa feasacht láidir a ghnóthú 
ar a gcuid oibleagáidí agus freagrachtaí mar rialaitheoirí sonraí faoin Rialachán 
Ginearálta agus faoi Acht 2018. Is mar acmhainn ba cheart féachaint ar na hábhair 
atá leagtha amach anseo. Tá siad le húsáid chun cabhrú le réitigh phraiticiúla agus 
modhanna praiticiúla a chur chun feidhme chun a chinntiú go dtabharfar cosaint 
leordhóthanach don fhaisnéis phearsanta a bhailíonn, a úsáideann agus a 
shealbhaíonn ionadaithe poiblí. D'fhéadfaí an treoir seo a úsáid freisin chun deis 
a thabhairt do gheallsealbhóirí ábhartha: bearta forchéimnitheacha a ghlacadh i 
dtreo cód iompair a cheapadh ar mhaithe le tuilleadh éifeachta a thabhairt do na 
gníomhaíochtaí próiseála de chuid gach ionadaí thofa agus ar mhaithe le tuilleadh 


soiléire acus comhsheasmhachta a chur leis na gníomhaíochtaí sin. 


3 Féach Airteagal 4(7) den Rialachán Ginearálta chun sainmhíniú ar rialaitheoirí sonraí a fháil. Féach an 
Breithiúnas ó Keane J i gcás Mount Carmel Medical Group (South Dublin) Limited & Achtanna na gCuideachtaí 
[2015] IEHC 450, lena ndeimhnítear gur ceist fíorais é aitheantas an rialaitheora sonraí, i.e. cén duine i ndáiríre 
a fheidhmíonn rialú ar chuspóir agus modhanna na sonraí? 


4 Ba cheart na hábhair a bheith úsáideach d'eagraíochtaí eile freisin a mhéid a bhaineann an ghníomhaíocht 
próiseála lena dteagmháil le hionadaithe tofa 

5 Comhlachtaí a dhéanann ionadaíocht do chatagóirí ionadaithe tofa amhail páirtithe polaitíochta, rialaitheoirí 
ón earnáil phoiblí amhail an rialtas áitiúil agus rialaitheoirí sonraí sláinte agus rialaitheoirí sonraí príobháideacha 
a bhfostaíonn ionadaithe tofa go rialta iad. 

é Féach Airteagail 40 agus 41 den Rialachán Ginearálta. 


Cuireadh na hábhair seo le chéile de bhun comhairliúcháin fhairsinge a rinne an 
Coimisiún um Chosaint Sonraí i gcomhar le geallsealbhóirí ábhartha ar mhaithe 
le sainaithint a dhéanamh agus aghaidh a thabhairt ar na saincheisteanna is 
ábhartha maidir le próiseáil sonraí pearsanta a théann i bhfeidhm ar ionadaithe 
poiblí le linn dóibh a bhfeidhmeanna a chur i gcrích. Níl sé i gceist go gcumhdófar 
sna treoirlínte gach gné nó gach comhthéacs ar leith a bhaineann le próiseáil 
sonraí pearsanta ag ionadaithe tofa. Ina ainneoin sin, coinneoidh an Coimisiún na 
treoirlínte faoi athbhreithniú agus is féidir go ndéanfar iad a nuashonrú agus a 
leasú nuair is gá amach anseo. 

